335 ATT DWAR L-AĠENZIJA GARANTI GĦALL-INVESTIMENT MULTILATERALI Li jipprovdi biex Malta ssir Membru tal-Aġenzija Garanti għall-Investiment Multilaterali. Sarliġibl-. Sar liġibl-Sarliġibl-. ATT XXX tal-1989 Sarliġibl-. Sar liġibl-Sarliġibl-. ATT XXX tal-1989 1. Titolu fil-qosor. Dan l-Att jista’ jissejjaħ l-Att dwar l-Aġenzija Garanti għall-Investiment Multilaterali. Tifsir. 2. F’dan l-Att, kemm-il darba r-rabta tal-kliem ma teħtieġx xort’oħra- "Aġenzija " tfisser l-Aġenzija Garanti għall-Investiment Multilaterali; " Konvenzjoni " tfisser il-Konvenzjoni li tipprovdi għat-twaqqif u tħaddim tal-Aġenzija kif approvata mill-Bord tal-Gvernaturi tal-Bank Internazzjonali għar-Rikostruzzjoni u Żvilupp fil-11 ta’ Ottubru, 1985 u ffirmata minn Malta f’Washington D.C. fis-16 ta’ Settembru, 1986, kif tidher fl-Iskeda li tinsab ma’ dan l-Att, u għall-finijiet tal-artikoli 4 u 6 ta’ dan l-Att, kif minn żmien għal żmien emendata; " Ministru " tfisser il-Ministru responsabbli għall-finanzi. 3. Awtorizzazzjoni ta’ aċċessjoni għall-Konvenzjoni. Kap. 304. Bis-saħħa ta’ dan l-Att, u skont id-disposizzjonijiet tal-Att dwar ir-Ratifika ta’ Trattati, il-Gvern ta’ Malta huwa awtorizzat illi jaċċedi għall-Konvenzjoni. 4. Disposizzjonijiet finanzjarji dwar is-sħubija. (1) Għandhom jitħallsu mill-Fond Konsolidat, bis-setgħa tal-Ministru, dawk l-ammonti kollha meħtieġa għall-fini li jsir kull ħlas meħtieġ minn żmien għal żmien skont id-disposizzjonijiet tal-Konvenzjoni. (2) Il-Ministru jista’, jekk jidhir1 u xieraq, jagħmel u joħroġ, jew jagħti direttivi lill-Bank Ċentrali ta’ Malta (bħala depożitarju għall-Gvern ta’ Malta għall-finijiet tal-Artikolu 37 tal-Konvenzjoni) li jagħmel u joħroġ lill-Aġenzija biljetti li ma jirrendux imgħax u li ma jkunux negozjabbli jew obbligazzjonijiet oħra kif hemm provdut fl-Artikolu 7(i) tal-Konvenzjoni, u l-ammonti li jitħallsu skont dawk il-biljetti jew obbligazzjonijiet hekk magħmulin u maħruġin għandhom ikunu addebitati lill-Fond Konsolidat: Iżda meta l-Ministru jkuntadirettivi lill-Bank Ċentrali ta’ Malta sabiex jagħmel u joħroġ biljetti jew obbligazzjonijiet oħra kif imsemmija qabel, il-Ministru għandu wkoll jieħu ħsieb li jħallas lura lill-Bank Ċentrali ta’ Malta dak l-ammont jew ammonti ta’ biljetti jew obbligazzjonijiet oħra hekk kif jistgħu jissejħu għall-ħlas mill-Aġenzija, b’dan illi dawk il-ħlasijiet lura għandhom isiru kemm jista’ jkun malajru f’ebda każ iktar tard minn xahar wara d-data tal-ħlas lill-Aġenzija; u fir-rigward ta’ xi ħlas bħal dak il-ħlasijiet lura kollha dovuti kif imsemmi qabel għandhom ikunu addebitati lill-Fond Konsolidat u l-ammonti meħtieġa għal dawk il-ħlasijiet lura huma b’dan approprjati għal dak l-għan. (3) Kull ammont li jirċievi l-Gvern ta’ Malta, jew il-Bank Ċentrali ta’ Malta, mingħand l-Aġenzija akkont ta s-sottoskrizzjoni tiegħu għall-istock kapitali tagħha għandu jitħallas fil-Fond Konsolidat. 5. Ċerti disposizzjonijiet tal-Konvenzjoni huma eżegwibbli bħala liġi f’Malta. Id-disposizzjonijiet tal-Artikolu 1(b) u tal-Artikoli minn 44 sa 48 magħdudin tal-Konvenzjoni għandhom ikunu eżegwibbli bħala liġi f’Malta, b’dan illi xejn fl-Artikolu 47 tal-Konvenzjoni ma għandu jiftiehem bħala: (i) li jintitola lill-Aġenzija li timporta oġġetti mingħajr ħlas ta’ dazju bla ebda restrizzjoni fuq il-bejgħ sussegwenti tagħhom f’Malta; (ii) li jagħti lill-Aġenzija xi eżenzjoni minn taxxi u dazju li jagħmlu parti mill-prezzijiet ta’ oġġetti akkwistati mill-Aġenzija f’Malta; jew (iii) li jagħti lill-Aġenzija xi eżenzjoni minn taxxi jew dazju li fil-fatt ma jkunu xejn iktar ħlief spejjeż għal servizzi mogħtijin. 6. Setgħa tal-Ministru li jagħmel ordnijiet. Il-Ministru jista’ b’ordni jagħmel dawk il-provvedimenti li jkunu meħtieġa sabiex iġib fis-seħħ xi waħda mid-disposizzjonijiet tal-Konvenzjoni. 7. L-Iskeda li tinsab ma’ dan l-Att għandha tkun biss bil-lingwa Ingliża, u dak it-test għandu wkoll ikun japplika għat-test Malti tal-Att.